jkorsvik/nowiki_second_scrape_merged huggingface dataset:
Pseudaletis

Pseudaletis er en slekt av dagsommerfugler som hører til familien glansvingene.  


== Utseende ==
Middelsstore (vingespenn 35-50 millimeter), slanke sommerfugler. Vingene er forholdsvis langstrakte, bakvingen ender i to lange, hårtynne stjerter. Oversiden er farget i oransje og svart eller hvitt og svart.


== Levevis ==
Lite er kjent om biologien til disse sjeldne sommerfuglene. De ser ut til å leve i regnskog, eller i kantsonen mellom skog og savanne.
Larvene lever sammen med maur.


== Utbredelse ==
Denne slekten er utbredt i Vest- og Sentral-Afrika.


== Systematisk inndeling ==

Hos denne slekten er hann og hunn svært ulike, det er sannsynlig at hannen og hunnen av enkelte arter har fått separate artsnavn.

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
undergruppe Lycaeninae (i vid forstand)
underfamilie Aphnaeinae
slekten Pseudaletis Druce, 1888
Pseudaletis abriana Libert, 2007
Pseudaletis agrippina Druce, 1888
Pseudaletis angustimargo Hawker-Smith, 1926
Pseudaletis antimachus (Staudinger, 1888)
Pseudaletis arrhon Druce, 1913
Pseudaletis batesi Druce, 1910
Pseudaletis bouyeri Collins & Libert, 2007
Pseudaletis busoga van Someren, 1939
Pseudaletis camarensis Collins & Libert, 2007
Pseudaletis catori Bethune-Baker, 1926
Pseudaletis clymenus (Druce, 1885)
Pseudaletis cornesi Collins & Libert, 2007
Pseudaletis dardanella Riley, 1922
Pseudaletis dolieri Collins & Libert, 2007
Pseudaletis ducarmei Libert, 2007
Pseudaletis jolyana Libert, 2007
Pseudaletis leonis (Staudinger, 1888)
Pseudaletis lusambo Stempffer, 1951
Pseudaletis malangi Collins & Larsen, 1995
Pseudaletis mazanguli Neave, 1910
Pseudaletis melissae Collins & Libert, 2007
Pseudaletis michelae Libert, 2007
Pseudaletis nigra Holland, 1892
Pseudaletis richardi Stempffer, 1952
Pseudaletis rileyi Libert, 2007
Pseudaletis spolia Riley, 1922
Pseudaletis subangulata Talbot, 1935
Pseudaletis taeniata Libert, 2007
Pseudaletis tricolor Staudinger, 1891
Pseudaletis ugandae Riley, 1928
Pseudaletis zebra Holland, 1891


== Kilder ==
Brower, Andrew V. Z. 2007. Pseudaletis i The Tree of Life Web Project, http://tolweb.org/
www.funet.fi – Pseudaletis


== Eksterne lenker ==
(en) Pseudaletis i Encyclopedia of Life 
(en) Pseudaletis i Global Biodiversity Information Facility 
(en) Pseudaletis hos NCBI 
(en) Kategori:Pseudaletis – bilder, video eller lyd på Wikimedia Commons 
Pseudaletis – detaljert informasjon på Wikispecies 
Bilde av Pseudaletis-arter
Samstemthet

Samstemthet defineres av Organisasjonen for økonomisk samarbeid og utvikling (OECD) som den systematiske promoteringen av gjensidig forsterkende politikk på tvers av departementer og underetater som skaper synergier som bidrar til å oppnå omforente målsetninger.
Fra et utviklingspersepektiv handler samstemthet om fremming av politikk på ulike områder (f.eks. handel, landbruk og miljø) som er gjensidig forsterkende og samlet innvirker positivt på utviklingslandenes utviklingsmuligheter. På engelsk heter dette "policy coherence for development." Regjeringer bør som et minimum unngå negative konsekvenser som ville ha en negativ påvirkning på utviklingsland.


== Samstemthet og norsk utviklingspolitikk ==
Betydningen av en samstemt norsk politikk for utvikling ble drøftet av Stortingsmeldingen «Felles kamp mot fattigdom» framlagt av Kjell Magne Bondeviks andre regjering. Jens Stoltenbergs andre regjering ønsket å videreføre og konkretisere dette arbeidet og oppnevnte derfor i 2006 Utviklingsutvalget for å utrede økt samstemthet for utvikling. Utvalgets rapport «Samstemt for utvikling?» ble lagt fram i september 2008. Den gjennomgår norsk politikk med hensyn til handel, investeringer, finansiering for utvikling, klima og energi, migrasjon, kunnskap/teknologioverføring og freds-, sikkerhets- og forsvarspolitikk. Utredningen inneholder forslag til tiltak for å samstemme politikken med utviklingsmålene.
Stortingsmeldingen «Klima, konflikt og kapital» fulgte opp. Her la den norske regjeringen opp til å arbeide for at all norsk politikk blir mer utviklingsvennlig. Under behandling av meldingen ble Utenriksdepartementet bedt av Stortinget om å utarbeide en årlig rapport som viser hvor samstemt norsk politikk er med målet om å fremme utvikling i fattige land. Den aller første rapporten ble lagt fram av den norske regjeringen i oktober 2011 sammen med forslag til statsbudsjett for 2012. Erna Solbergs regjering opprettet i 2018 et saksforberedende samstemthetsforum.


== Referanser ==
Sosial skulptur

Sosial skulptur er et konkret eksempel på det utvidede kunstbegrepet som den konseptuelle kunstneren og politikeren Joseph Beuys var talsmann for. Beuys skapte begrepet sosial skulptur for å illustrere ideen om kunstens mulighet til å forandre samfunnet. Som kunstverk handler sosial skulptur om menneskelig aktivitet: å strukturere og forme samfunnet eller miljøet. Den sentrale ideen om en sosial skulptør er en kunstner som skaper strukturer i samfunnet ved hjelp av språk, tanke, handling og objekt.
Det var i 1960 at Beuys formulerte sine sentrale teoretiske begreper om sosiale, kulturelle og politiske funksjoner og kunstens muligheter. Med inspirasjon fra romantiske forfattere som Novalis og Schiller ble Beuys motivert av en utopisk tro på kreativitet. Han var sikker på kunstens muligheter til å skape revolusjonære forandringer. Disse ideene ble grunnlagt i antroposofien og arbeidet til Rudolf Steiner, som Beuys var en energisk talsmann for. Beuys formulerte begrepet sosial skulptur, der samfunnet som helhet ble ansett som et stort kunstverk, der hver enkelt person kan bidra kreativt. 
I videoen Willoughby SHARP, Joseph Beuys, Public Dialogues (1974/120 min) finnes en oversikt over Beuys første store offentlige diskusjon i USA, der han utdyper tre prinsipper: Frihet, demokrati og sosialisme, der hver av begrepene avhenger av de to andre for å være meningsfull.
Kapp Circoncision

Kapp Circoncision er en odde på nordvestsiden av det norske bilandet Bouvetøya i Sør-Atlanteren. Odden skiller de to kyststrekningene Esmarchkysten og Morgenstiernekysten.Bouvetøya ble oppdaget av den franske marineoffiseren Jean-Baptiste Charles Bouvet de Lozier 1. januar 1739. Bouvet de Lozier trodde at øya var en del av Terra Australis og ga stedet navnet Cap de la Circoncision (norsk: Omskjærelsens forberg) etter kirkefesten samme dag. Senere har øya blitt navngitt etter oppdageren, mens det originale navnet har blitt gitt til den fremtredende odden på nordvestkysten.
Under den andre Norvegia-ekspedisjonen 1928–29 ble det oppført en depothytte på Kapp Circoncision, og året etter ble ytterligere en hytte oppført her av den tredje Norvegia-ekspedisjonen.


== Referanser ==
Asaf Jah I

Kamar-ud-din (født 11. august 1671 i Delhi, død 22. mai 1748 i Burhanpur) var en mogulsk adels- og embetsmann og grunnlegger av staten Hyderabad. Han er også kjent med titlene Nizam-ul-Mulk og Asaf Jah. Kamar-ud-din var nizam av Hyderabad fra 1724 til sin død i 1748.


== Liv og virke ==


=== Bakgrunn ===
Farfaren kom fra Samarkand og gikk i tjeneste for stormogul Aurangzeb.


=== Embetsmann ===
Også Kamar-ud-din var en av Aurangzebs lojale offiserer og embetsmenn. I 1713 ble Kamar-ud-din første gang utnevnt til subahdar eller guvernør i seks provinser i Deccan og faujdar av Karnataka. Embetet beholdt han til 1715. Han ble igjen utnevnt til denne posisjonen i 1720. Imidlertid oppholdt han seg i Deccan bare periodevis. Tittelen Nizam-ul-Mulk ble gitt ham i 1713. 
Kamar-ud-din ble i 1722 utnevnt til vesir, eller statsminister, i Mogulriket. Forsøkene hans på å reformere statsadministrasjonen mislykkes og i 1724 tapte han embetet som førsteminister. Samme år dro han til Deccan for å slå ned et opprør og befeste sin makt der.


=== Staten Hyderabad ===
Han ble værende, gjorde Aurangabad til hovedstad og etablerte en stat som i praksis ble uavhengig av mogulene i Delhi, selv om stormogulens overhøyhet nominelt ble anerkjent. Han måtte forsvare sitt rike mot angrep fra marathaene. Mogulkeiser Muhammed Shah ga Kamar-ud-din tittelen Asaf Jah.
Kamar-ud-din grunnla et dynasti som styrte Hyderabad inntil staten ble innlemmet i India i 1948. Nizamdynastiet sikret seg kontrollen over landet, beholdt noe som privat eiendom og benyttet øvrige landområder som len til adelsklassen nizamen støttet seg på.
Etter Kamar-ud-dins død fulgte det kamp om tronen mellom hans etterkommere, da han, liksom i Mogulriket, ikke hadde fastsatt regler for arvefølge. Han ble etterfulgt på tronen av sin nest eldste sønn, Nasir Jang, som så ble etterfulgt av Kamar-ud-dins dattersønn Muzaffar Jang. Deretter kom  Kamar-ud-dins sønner Salabat Jang og Ali Khan på tronen. Sistnevnte hadde tittelen Asaf Jah II og fra ham gikk staten Hyderabad i arv fra far til sønn inntil den sjuende og siste regjerende nizam,  Osman Ali Khan, ble styrtet ved en indisk invasjon i 1948. 


== Referanser ==
Tom Blohm

Tom Villiam Blohm (født 29. juni 1920 i Oslo, død 30. desember 2000 i Bærum) var en norsk landslagsspiller i fotball. Han var målvakt og spilte totalt 20 landskamper.


== Fotballkarriere ==
Blohm var fra Grünerløkka og startet karrieren i Sportsklubben Hugin. Han var kun 17 år og 68 dager da han 5. september 1937 debuterte for det norske landslaget i 2–0-seieren over Finland. Dette gjør ham til den yngste målvakten på det norske landslaget noensinne. Hugin var på denne tiden i C-serien i Oslo. Blohm spilte også mot Sverige og i VM-kvalifiseringskampen mot Irland samme år.
Før 1938-sesongen meldte han overgang til Frigg Oslo Fotballklubb, men gikk allerede året etter videre til Lyn Fotball, der han ble resten av karrieren. Blohm spilte om lag 350 kamper for Lyn og var med på å vinne norgesmesterskapet i 1945 og 1946. Han la opp i 1954.
Blohm spilte totalt 20 landskamper. Han var også reservemålvakt i 20 landskamper. Hans siste landskamp – 15 år etter debuten – var tapet i åttendedelsfinalen mot Sverige under OL i 1952.


== Øvrig karriere ==
Tom Blohm var allsidig og hevdet seg i flere idretter ved siden av fotballen. Han spilte bandy for Oslo-Sparta, ishockey for B.14, håndball for Oslo Håndballklubb og drev friidrett for Torshaug Idrettsforening.
Etter at fotballkarrieren var over, var Blohm for en periode fotballtrener for norske sjøfolk i Rotterdam, Antwerpen og Genova. I 1962/63 trente han Bodø/Glimt. Han var dessuten svært aktiv i Lyn og ble i 1997 utnevnt til æresmedlem i klubben.


== Sivilt liv ==
Blohm var tilknyttet Aftenposten hele sitt yrkesaktive liv. Han begynte som visergutt i 1936 og var fra 1972, til han gikk av med pensjon i 1987, avdelingsleder for post- og budtjenesten. Han virket også som journalist i avisen. Blohm tok for øvrig sangundervisning på musikkonservatoriet i tre semestre.


== Referanser ==


== Kilder ==
Nils Petter Stenberg (4. januar 2001). «Nekrolog Tom Blohm». Aftenposten. 
Per Gaalaas (12. januar 2001). «Nekrologer Tom Blohm». Aftenposten. 
P.Chr. Andersen og Ragnar Wold, red. (1950). Sport i navn og tall. Oslo: Schibsted. s. 399. 


== Eksterne lenker ==
(en) Tom Blohm – Olympedia 
(en) Tom Blohm – Sports-Reference (OL-resultater – arkivert) 
(en) Tom Blohm – FIFA 
(en) Tom Blohm – Transfermarkt 
(en) Tom Blohm – national-football-teams.com 
(en) Tom Blohm – WorldFootball.net 
(en) Tom Blohm – EU-Football.info 
(no) Tom Blohm – Norges Fotballforbund 
Spillerprofil på lynfotball.net
Tom Blohms landslagstatistikk
(en) Tom Blohm på Eu-Football.info
Mari Eide

Mari Eide (født 18. november 1989) er en norsk tidligere langrennsløper som representerte Øystre Slidre Idrettslag. Hun vant bronse på sprinten under Ski-VM 2019 i Seefeld.


== Idrettskarriere ==
Hun debuterte i verdenscupen i langrenn den 14. mars 2010 i Holmenkollen. I desember 2011 vant hun lagsprinten i Düsseldorf sammen med Maiken Caspersen Falla. Individuelt har hun en sjetteplass som beste resultat i verdenscupen.


== Resultater ==


=== Verdenscupen i langrenn ===
EnkeltseireEtappeseire i Tour de Ski og andre «tour»-konkurranser ble inntil 2015 ikke regnet som verdenscupseire, men etter at en tilbakevirkende regel ble innført i desember 2015, teller også disse etappeseirene som verdenscupseire.
Sammenlagtresultater


== Skandinavisk Cup ==
EnkeltseireSammenlagtresultater


== Referanser ==


== Eksterne lenker ==
(en) Mari Eide – kategori av bilder, video eller lyd på Commons 
(en) Mari Eide på Internet Movie Database 
(en) Mari Eide – FIS (langrenn) 
Mari Eide på Twitter 
Mari Eide på Facebook 
Mari Eide på Instagram
Ekvatorial-Guinea under OL

Ekvatorial-Guinea deltok første gang i olympiske leker under Sommer-OL 1984 i Los Angeles og har siden deltatt i samtlige sommerleker. De har aldri deltatt i olympiske vinterleker. Ekvatorial-Guinea har aldri vunnet noen medalje.
En av Ekvatorial-Guineas mest kjente utøvere er Éric Moussambani, som under Sommer-OL 2000 i Sydney svømte 100 meter fri på 1.52,72 i sitt kvalifiseringsheat og brukte dermed over dobbelt så lang tid som vinneren.


== Medaljeoversikt ==


== Eksterne lenker ==
Ekvatorial-Guineas OL-statistikk på Olympedia.org
Ekvatorial-Guineas OL-statistikk Arkivert 5. august 2016 hos Wayback Machine. på Sports-reference.com
El Salvador under OL

El Salvador deltok første gang i olympiske leker under Sommer-OL 1968 i Mexico by. De boikotttet Sommer-OL 1976 i Montréal og Sommer-OL 1980 i Moskva, men har deltatt i samtlige sommerleker siden. De har aldri deltatt i vinterlekene. El Salvador har aldri vunnet noen medalje.


== Medaljeoversikter ==


== Eksterne lenker ==
El Salvadors OL-statistikk på Olympedia.org
El Salvadors OL-statistikk Arkivert 5. september 2015 hos Wayback Machine. på Sports-reference.com
Aphnaeus

Aphnaeus er en slekt av dagsommerfugler som hører til familien glansvingene.  


== Utseende ==
Små til middelsstore (vingespenn 30-40 millimeter) dagsommerfugler. Forvingen er skarpt trekantet, bakvingen ender i én eller to tynne, hårlignende stjerter. Oversiden er oransje eller mer eller mindre metallskimrende blågrønn. Undersiden er brunoransje med skinnende hvite, gjerne også metallfargede, flekker.


== Levevis ==
Larvene lever på busker og trær i mimosafamilien, vortemelkfamilien og Caesalpinioideae. I alle fall noen av artene er assosiert med maur.


== Utbredelse ==
Denne slekten er utbredt i Afrika. Noen asiatiske arter beskrevet i denne slekten blir i dag plassert i Cigaritis.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
undergruppe Lycaeninae (i vid forstand)
underfamilie Aphnaeinae
slekten Aphnaeus Hübner, 1819
Aphnaeus adamsi Stempffer, 1954
Aphnaeus affinis Riley, 1921
Aphnaeus argyrocyclus Holland, 1890
Aphnaeus asterius Plötz, 1880
Aphnaeus brahami Lathy, 1903
Aphnaeus chapini (Holland, 1920)
Aphnaeus charboneli Bouyer & Libert, 1996
Aphnaeus coronae Talbot, 1935
Aphnaeus erikssoni Trimen, 1891
Aphnaeus flavescens Stempffer, 1954
Aphnaeus gilloni Stempffer, 1966
Aphnaeus herbuloti Stempffer, 1971
Aphnaeus hutchinsonii Trimen, 1887
Aphnaeus jacksoni Stempffer, 1954
Aphnaeus jefferyi Hawker-Smith, 1928
Aphnaeus liberti Bouyer, 1996
Aphnaeus marshalli Neave, 1910
Aphnaeus neavei Bethune-Baker, 1926
Aphnaeus nyanzae Stempffer, 1954
Aphnaeus orcas (Drury, [1782])
Aphnaeus questiauxi Aurivillius, 1903
Aphnaeus williamsi Carcasson, 1964


== Kilder ==
Brower, Andrew V. Z. 2007. Aphnaeus i The Tree of Life Web Project, http://tolweb.org/
www.funet.fi – Aphnaeus
Butterflies of Africa – Aphnaeus orcas [1]


== Eksterne lenker ==
(en) Aphnaeus i Encyclopedia of Life 
(en) Aphnaeus i Global Biodiversity Information Facility 
(en) Aphnaeus hos NCBI 
(en) Kategori:Aphnaeus – bilder, video eller lyd på Wikimedia Commons 
Aphnaeus – detaljert informasjon på Wikispecies 
Bilde av Aphnaeus schistacea
Steve Bridges

Steve Bridges (født 22. mai 1963 i Dallas i Texas, død 3. mars 2012 i Los Angeles i California) var en amerikansk komiker, imitator og skuespiller som «laget et repartoare på over 200 imitasjoner, inkludert fjernsynsfigurer som Barney Fife og Homer Simpson, kringkastingspersonligheter som Tom Brokaw, Paul Harvey og Rush Limbaugh... og politiske ledere som Bill Clinton, George W. Bush, Barack Obama og Arnold Schwarzenegger».I 2006 opptrådte Bridges ved siden av den virkelige President George W. Bush på middagen til White House Correspondents' Association, hvor han imiterte presidenten ved å sette tale til presidentens innerste tanker under Bush sin presidentstale.Bridges var en Biola University alumnus.
Bridges ble funnet død 3. mars 2012 i hans hjem i Los Angeles. Dødsårsaken var ikke øyeblikkelig kjent slik at en obduksjon ble planlagt.


== Filmografi ==
Nurses (1994) som Torrance
The District (2000)
ER (2001) som Leone
Lange Flate Ballær 2 (2008) som General of the U.S. Navy


=== Som George W. Bush ===
JAG episode «Dangerous Game» (2002)
NCIS: Naval Criminal Investigative Service episode «Yankee White» (2003)
Whoopi episode «The Vast Right Wing Conspiracy» (2003)
George Lopez  (2003)
Comedy Central Roast of Jeff Foxworthy (2005)
Merry F#%$in' Christmas (2005)
The Tonight Show with Jay Leno
White House Correspondents Dinner (2006)
Blue Collar Comedy Tour: One For the Road (Yankee Doodle Dandy segment)
The View (29. mai 2006)
Larry King Live (2006)
Lange Flate Ballær II (2008) (norsk film)
I Love the New Millennium (2008)


== Referanser ==


== Eksterne lenker ==
(en) Steve Bridges på Internet Movie Database 
(en) Steve Bridges på AllMovie 
(en) Steve Bridges hos The Movie Database 
Comedy Central Bio Arkivert 4. februar 2012 hos Wayback Machine.
Steve Bridges Official Site Arkivert 23. april 2006 hos Wayback Machine.
Bridges impersonates Bush with Bush
Steve Bridges Profile Page
"George W. Bush impersonator Steve Bridges dies at 48"
Axiocerses

Axiocerses er en slekt av dagsommerfugler som hører til familien glansvinger (Lycaenidae).  


== Utseende ==
Små (vingespenn ca. 30 millimeter) dagsommerfugler. Oversiden er farget oransje og svart eller brun, undersiden brunoransje med små, skinnende flekker. Bakvingen ender i en kort, tynn, krum stjert.


== Levevis ==
Larvene lever på busker og trær i slekten Acacia, Brachystegia og Ximenia (mimosafamilien, Olacaceae). Disse sommerfuglene finnes helst på tørre steder.


== Utbredelse ==
Denne slekten er utbredt i Afrika, og finnes også ved Rødehavet i Arabia.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
undergruppe Lycaeninae (i vid forstand)
underfamilie Aphnaeinae
slekten Axiocerses Hübner, 1819
Axiocerses harpax (Fabricius, 1775)
Axiocerses tjoane (Wallengren, 1857)
Axiocerses bambana Grose-Smith, 1900
Axiocerses styx Rebel, 1908
Axiocerses amanga (Westwood, 1881)
Axiocerses maureli Dufrane, 1954
Axiocerses punicea (Grose-Smith, 1889)
Axiocerses argenteomaculata Pagenstecher, 1902
Axiocerses jacksoni Stempffer, 1948
Axiocerses bamptoni Henning & Henning, 1996
Axiocerses callaghani Henning & Henning, 1996
Axiocerses coalescens Henning & Henning, 1996
Axiocerses collinsi Henning & Henning, 1996
Axiocerses croesus (Trimen, 1862)
Axiocerses heathi Henning & Henning, 1996
Axiocerses karinae Henning & Henning, 1996
Axiocerses kiellandi Henning & Henning, 1996
Axiocerses melanica Henning & Henning, 1996
Axiocerses nyika Quickelberge, 1984
Axiocerses susanae Henning & Henning, 1996


== Kilder ==
Brower, Andrew V. Z. 2007. Axiocerses i The Tree of Life Web Project, http://tolweb.org/
www.funet.fi – Axiocerses


== Eksterne lenker ==
(en) Axiocerses i Encyclopedia of Life 
(en) Axiocerses i Global Biodiversity Information Facility 
(en) Axiocerses hos NCBI 
(en) Kategori:Axiocerses – bilder, video eller lyd på Wikimedia Commons 
Axiocerses – detaljert informasjon på Wikispecies
Eritrea under OL

Eritrea deltok første gang i olympiske leker under Sommer-OL 2000 i Sydney og har siden deltatt i alle påfølgende sommerleker. Eritrea deltok for første gang i vinterlekene under Vinter-OL 2018 i Pyeongchang. 


== Medaljeoversikter ==


== Eksterne lenker ==
Eritreas OL-statistikk på Olympedia.org
Eritreas OL-statistikk Arkivert 5. august 2016 hos Wayback Machine. på Sports-reference.com
Zeritis

Zeritis er en slekt av dagsommerfugler som hører til familien glansvinger (Lycaenidae).


== Utseende ==
Små (vingespenn ca. 28-32 millimeter) dagsommerfugler. Bakvingen ender i to korte, tynne stjerter. Oversiden er oransje med brune flekker, eller mørkbrun. Undersiden er mørkbrun med oransje og sølvfargede flekker, svært brokete.


== Utbredelse ==
Denne slekten er utbredt i Afrika.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
undergruppe Lycaeninae (i vid forstand)
underfamilie Aphnaeinae
slekten Zeritis Boisduval, 1836
Zeritis aurivilli Schultze, 1908
Zeritis fontainei Stempffer, 1956
Zeritis krystyna D'Abrera, 1980
Zeritis neriene Boisduval, 1836
Zeritis pulcherrima Aurivillius, 1923
Zeritis sorhagenii (Dewitz, 1879)


== Kilder ==
Brower, Andrew V. Z. 2007. Zeritis i The Tree of Life Web Project, http://tolweb.org/
www.funet.fi – Zeritis


== Eksterne lenker ==
(en) Zeritis i Encyclopedia of Life 
(en) Zeritis i Global Biodiversity Information Facility 
(en) Zeritis hos NCBI 
(en) Kategori:Zeritis – bilder, video eller lyd på Wikimedia Commons 
Zeritis – detaljert informasjon på Wikispecies 
Bilde av Zeritis neriene
Austin Amissah

Austin Neeabeohe Evans Amissah (født 3. oktober 1930, død 20. januar 2001) var en ghanesisk advokat, dommer og akademiker. I 1983 vant han Noma-prisen for litteratur publisert i Afrika for Criminal Procedure in Ghana.
Amissah ble født Accra i Ghana. Han studerte ved Jesus College i Oxford og ble advokat ved Lincoln’s Inn i 1955. Han var riksadvokat i Ghana fra 1962 til -66, før han ble dommer i appellretten fra 1966 tiil -76. Mellom 1969 og 1974 var han professor, og rektor, ved juridisk fakultet ved University of Ghana og formann for den ghanesiske lovreformkommisjonen fra 1969 til 1975. Han ble utnevnt til regjeringsadvokat og justisminister i 1979 og var dommer for appelldomstolen i Botswana fra 1981 til 2001, inkludert en periode som preident for instansen.  
Han gav ut publikasjoner som Criminal Procedure in Ghana (1982, vinner av Noma-prisen), The Contribution of Courts to Government: a West African view (1981) og Arbitration in Africa (1996).  
Amissah døde i London i 2001, hvor han hadde bodd siden 1982.


== Referanser ==